**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2020. október 27-i ülésére**

**Javaslat ifjúsági feladat-ellátásra vonatkozó dokumentum véleményezésére**

Az AGORA Szombathelyi Kulturális Központ Alapító Okirata szerint az intézmény feladata az ifjúsági feladat-ellátást végző Ifjúsági Szolgálat működtetése.

Az intézmény megalkotta az ifjúsági szolgálattal és ifjúsági feladat-ellátással kapcsolatos stratégiáját - amely az előterjesztés melléklete -, és kéri, hogy a Tisztelt Bizottság véleményezze a stratégiai dokumentumot.

A Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52.§ (4) bekezdése 1. pontja értelmében a Kulturális, Oktatási és Civil Bizottság részt vesz az önkormányzat ifjúságpolitikájának kidolgozásában, figyelemmel kíséri az ifjúságpolitikai célkitűzések megvalósítását.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2020. október „ ”**

**/: Horváth Soma :/**

**HATÁROZATI JAVASLAT**

**………/2020. (X.27.) KOCB sz. határozat**

A Kulturális, Oktatási és Civil Bizottság a „Javaslat ifjúsági feladat-ellátásra vonatkozó dokumentum véleményezésére” c. előterjesztést megtárgyalta, és azt Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52.§ (4) bekezdése 1. pontja értelmében - az előterjesztés melléklete szerinti tartalommal - tudomásul veszi.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

Dr. László Győző alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Horváth Zoltán, az AGORA Szombathelyi Kulturális Központ igazgatója)

**Határidő:** azonnal